# *Приложение № 5*

# П Р О Е К Т Н А Д О Г О В О Р

**.............................../.....................2015 г.**

Днес, ………… 2015 г., в гр. София, между:

**Изпълнителна агенция „Автомобилна администрация”**, със седалище и адрес: гр. София, ул. „Ген. Й. В. Гурко” № 5, ЕИК 121410441, представлявана от ……………….. – изпълнителен директор, наричана по-долу за краткост „Възложител”, от една страна и от друга страна

**………………………………………….**, със седалище и адрес на управление: …………………………………., вписано в Търговския регистър към Агенцията по вписванията с ЕИК ..................., ДДС № BG………. представлявано от .................................................., наричано по-долу за краткост “Изпълнител”, *и след като бяха събрани, разгледани и оценени представените в Изпълнителна агенция „Автомобилна администрация“ оферти за участе в обществена поръчка с предмет „Предоставяне на обществени електронни съобщителни услуги чрез обществени мобилни наземни мрежи по стандарти GSM (глобална система за мобилни комуникации) и UMTS (универсална мобилна телекомуникационна система) за нуждите на Изпълнителна агенция „Автомобилна администрация”, обявена с публична покана по реда на Глава осма „а“ от Закона за обществените поръчки и въз основа на класирането, направено от назначената със Заповед № …………… г. на изпълнителния директор комисия, се сключи настоящият договор за следното:*

**І. ПРЕДМЕТ НА ДОГОВОРА.**

**Чл. 1.** **(1)** Възложителят възлага, а Изпълнителят приема да предоставя обществени електронни съобщителни услуги чрез свои обществени наземни мобилни мрежи по стандарти GSM (глобална система за мобилни комуникации) и UMTS (универсална мобилна телекомуникационна система) за нуждите на Възложителя (наричани за краткост в Договора „Услугите” или „Услугата”).

**(2)** Предоставянето на Услугите следва да бъде осъществявано в съответствие с изискванията, заложени в издадените на Изпълнителя разрешения за осъществяване на услугите, предмет на договора.

**ІІ. МЯСТО И СРОК НА ИЗПЪЛНЕНИЕ.**

**Чл. 2.** Мястото на изпълнение на възложените с настоящия Договор Услуги е територията на Република България и извън територията на Република България при предоставяне на услугата „роуминг”.

**Чл. 3.** Страните се съгласяват срокът за извършване на Услугите да е 12 месеца или до достигане на сумата 66 000,00 (шестдесет и шест хиляди) лева без ДДС.

**ІІІ. ГАРАНЦИЯ ЗА ИЗПЪЛНЕНИЕ**

**Чл. 4.** (1). Изпълнителят представя гаранция ……………… за обезпечаване на отговорността си пред Възложителя при неизпълнение (включително пълно) или изпълнение, което е частично, некачествено, забавено или лошо, на което и да е от задълженията си по този договор. Гаранцията е в размер на ………., представляваща 5% (пет поцента) от стойността на договора.

**(2)** Гаранцията обхваща всички задължения на Възложителя по договора, включително задълженията по доставката и качеството на стоката. Същата не освобождава Изпълнителя от отговорност за загуби на Възложителя над сумата на обезпечението. Отговорността за нарушенията, които не се обхващат от размера на гаранцията за изпълнение на договора, за разликата до пълния размер на действителните вреди се реализира чрез неустойки и обезщетение за неизпълнение по чл. 82 от Закона за задълженията и договорите. При окончателното изпълнение, без забележки, на предмета на договора, гаранцията се връща на Изпълнителя.

**(3)** Възложителят има право да удовлетвори вземанията си за неустойки, дължими от Изпълнителя, от представената гаранция за изпълнение на договора, като Изпълнителят се задължава да възстанови размера на първоначално представената гаранция в срок до 3 работни дни от усвояването на съответната част от гаранцията от Възложителя, за извършването на което Възложителят уведомява Изпълнителя писмено.

**ІV. ЦЕНА.**

**Чл. 5.** **(1)** За изпълнението на предмета на договора, възложителят ще заплаща на Изпълнителя цена за услугите съгласно Ценовото предложение на Изпълнителя, представляващо неразделна част от Договора.

**(2)** Цените на услугите са формирани на основание утвърдените тарифи на Изпълнителя и включват всички разходи на Изпълнителя за изпълнението на поръчката, в т.ч. печалба.

**V. НАЧИН НА ПЛАЩАНЕ.**

**Чл. 6.** Заплащането на Услугите, предоставяни по настоящия Договор, се извършва в български лева по банков път, в срок до 60 (шестдесет) дни, считано от датата на издаване на фактура за дължимите суми.

**Чл. 7. (1)** Изпълнителят издава на Възложителя ежемесечно фактури за предоставените и ползвани от Възложителя Услуги, включваща отделните абонати, приложенокъм договора.

**(2)** Във фактурата по ал. 1 се посочват броят, видът и цените на предоставените и ползвани от Възложителя Услуги за съответния месец.

**VІ. ПРАВА И ЗАДЪЛЖЕНИЯ НА СТРАНИТЕ.**

**Чл. 8.** Страните се съгласяват да спазват Общите условия на Изпълнителя, приложени към договора.

**Чл. 9.** Изпълнителят се задължава:

**а)** да изпълни задълженията си по настоящия Договор качествено и в определените срокове в съответствие с действащата нормативна уредба в Република България и с условията и изискванията на Възложителя съгласно Техническото задание, *Приложение № 1* към договора.

**б)** да уведомява своевременно оправомощените представители на Възложителя за всички промени в статута на дружеството до изтичане срока на Договора.

**Чл. 10.** Изпълнителят има право:

**а)** да иска от Възложителя необходимото съдействие за изпълнение на Услугата, възлагана с настоящия Договор;

**б)** да получи договореното възнаграждение при условията и в сроковете на настоящия Договор.

**Чл. 11.** Възложителят се задължава да заплаща в срок сумите, дължими за ползваните по този Договор Услуги по реда и при условията, посочени в същия.

**Чл. 12. (1)** За осъществяване на контакт/връзка и с цел изпълнение на предмета на договора, страните определят следните свои представители за подписване на приемо-предавателни протоколи и/или други необходими документи, необходими за или свързани с доставянето на Услугите по Договора:

**За Възложителя:**

Лице за контакт: ………………….,

тел…………; факс: ………..; ел.поща:………………

**За Изпълнителя:**

Лице за контакт: ………………….

тел…………; факс: ………..; ел.поща:………………

**(2)** Страните се задължават да се информират писмено, чрез ел.поща или факс при промяна на посочените по-горе лица.

**Чл. 13.** Възложителят носи отговорност за задълженията на отделните абонати, съгласно *Приложение № 4* към договора, по отношение на предоставените им Услуги.

**Чл. 14.** Възложителят има право:

**а)** да ползва Услугите, предмет на този Договор, в съответствие с изискванията на Общите условия, настоящия Договор и приложенията към него;

**б)** да осъществява текущ контрол при изпълнение на Договора;

**в)** по всяко време да получава информация от Изпълнителя относно дължимите от него суми за използваните Услуги по настоящия Договор;

**г)** да иска от Изпълнителя да изпълни предмета на договора без отклонение от договореното и без недостатъци.

**VІІ. УСЛОВИЯ ЗА ПРЕКРАТЯВАНЕ НА ДОГОВОРА.**

**Чл. 15.** **(1)** Действието на договора се прекратява с изтичане определения срок от 12 (дванадесет) месеца и/или при достигане на сумата от 66 000 (шестдесет и шест хиляди) лева без ДДС.

**(2)** Действието на договора се може да бъде прекратено:

**а)** по взаимно съгласие между страните, изразено в писмена форма;

**б)** при настъпване на съществени промени във финансирането на Възложителя, свързани с предмета на договора, които не са могли да бъдат предвидени или предотвратени – с писмено уведомление от Възложителя веднага след настъпване на обстоятелствата. Прекратяването на договора настъпва с получаване на уведомлението.

**(3)** Възложителят може да прекрати договора с писмено уведомление без предизвестие до Изпълнителя, без да дължи неустойки:

**а)** ако по отношение на Изпълнителянастъпят обстоятелствата по чл. 47 от ЗОП;

**б)** ако бъде установено, че преди подписване на договора или по време на неговото действие Изпълнителят е представил документ с невярно съдържание (в т.ч. удостоверения, сертификати и др.), или е декларирал неверни данни, факти или обстоятелства, или е скрил данни, факти или обстоятелства от значение за обществената поръчка;

**в)** ако Изпълнителят бъде лишен от право да упражнява дейността, за изпълнението на която е сключен този договор.

**(4)** Изпълнителят може да прекрати договора след едностранно писмено уведомление до Възложителя, когато Възложителят виновно не изпълни задължението си плащане на цената по договора.

**(5)** Когато изпълнението на този договор стане изцяло или отчасти невъзможно по причини, за които страните не отговарят, договорът се разваля автоматично по право.

**VІІІ. КОНФИДЕНЦИАЛНОСТ.**

**Чл. 16.** Страните се съгласяват да считат за конфиденциална всяка информация, получена при или по повод изпълнението на настоящия Договор.

**Чл. 17.** Изпълнителят няма право без предварителното писмено съгласие на Възложителя да разкрива по какъвто и да е начин и под каквато и да е форма Договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен с оглед целите на изпълнението на Договора.

**Чл. 18.** Възложителят гарантира конфиденциалност при използването на предоставени от Изпълнителя документи и материали по Договора, като не ги предоставя на трети лица.

**ІХ. САНКЦИИ.**

**Чл. 19.** В случай, че Изпълнителят не изпълни възложената Услуга или част от нея, или изискванията за нея съгласно Договора, или не изпълни други договорени дейности в установения по Договора срок, същият дължи на Възложителя неустойка в размер на 0,1% (нула цяло и едно на сто) от стойността на последната издадена фактура, за всеки просрочен ден, но не повече от 10 на сто от същата.

**Чл. 20.** При забава на Възложителя с повече от 15 (петнадесет) дни на месечното плащане, Изпълнителят има право да преустанови достъпа на последния до мрежата, както и да получи неустойка в размер на законната лихва за периода на забавата.

**Х. ОБЩИ УСЛОВИЯ.**

**Чл. 21.** Настоящият Договор влиза в сила от датата на подписването му и има действие до изтичане на уговорения срок на договора или достигане на сумата от 66 000,00 лв.) без ДДС.

**Чл. 22.** За неуредените в настоящия Договор въпроси ще се прилагат разпоредбите на Общите условия и уговореното в останалите приложения към Договора, както и разпоредбите на действащото законодателство.

**Чл. 23.** Всеки спор относно съществуването и действието на настоящия Договор или във връзка с него или неговото нарушаване, включително споровете и разногласията относно действителността, тълкуването, прекратяването, изпълнението или неизпълнението му, ще се уреждат от Страните по взаимно споразумение. При непостигане на съгласие, спорът ще се отнася за разрешаване пред компетентния съд в Република България.

***Приложения:***

1. *Задание за изпълнение;*
2. *Общи условия за ………;*
3. *Ценово предложение на Изпълнителя;*
4. *Списък с номерата на СИМ картите, ползвани от Възложителя по силата на настоящия Договор;*
5. *Документ, удостоверяващ гаранцията за изпълнение – оригинал;*

Настоящият Договор, съдържа ………… страници и се състави и подписа в 2 (два) еднообразни екземпляра – по един за всяка Страна, идентични по съдържание, всеки един от които с еднаква доказателствена сила.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**....................................... ......................................**

*Изпълнителен директор ...........................................*

*.....................................*

*Директор на дирекция ФСО*